दरअसल शुक्रवार को दिल्ली पुलिस ने आईपीएल की रॉयल चैलेंजर्स बैंगलोर टीम के एक ऑस्ट्रेलियाई खिलाड़ी ल्यूक पॉमबाश को एक महिला के साथ छेड़खानी के आरोप में गिरफ्तार किया था.इंडियन प्रीमियर लीग में रॉयल चैलेंजर्स बैंगलोर के लिए खेलने वाले ऑस्ट्रेलियाई खिलाड़ी ल्यूक पॉमबाश पर आरोप है कि उन्होंने 17 मई की शाम दिल्ली में अमरीकी महिला जोहल हमीद के साथ छेड़छाड़ की.जोहल हमीद का आरोप है कि लूक पॉमबाश ने उनके साथ एक पांच सितारा होटल में छेड़छाड़ के अलावा उनके मंगेतर के साथ मारपीट भी गई.शनिवार को इस हमीद के वकील ने कहा कि उन्होंने सिद्धार्थ माल्या को मानहानि का क़ानूनी नोटिस भेजा है और उनसे क्षमा मांगने को कहा है.वकील का कहना है कि अगर वे नहीं मानते हैं कि आगे की कानूनी कार्रवाई की जाएगी. साथ ही इस महिला ने शनिवार दोपहर दिल्ली महिला आयोग पहुंच इस मामले की शिकायत की है.इस घटना पर अपनी प्रतिक्रिया देते हुए सिद्धार्थ माल्या ने ट्वीट किया, “वो लड़की जो ल्यूक पर आरोप लगा रही है कि उसने उसके मंगेतर के साथ मारपीट की....क्या बकवास है..वह बीती रात मेरे पीछे पड़ी रही और मुझसे मेरा बीबीएम (ब्लैकबेरी मैसेंजेर) पिन भी मांगा...यदि वह उसका मंगेतर था तो वह (लड़की) भावी पत्नी की तरह तो व्यवहार नहीं कर रही थी.”सिद्धार्थ माल्या के ट्वीट पर जोहल हमीद ने शनिवार को कहा, " सिद्धार्थ माल्या के बयान के बारे में मैं दुखी और निराश हूं. ये गलत बयान है और मेरे वकील उनके विरुद्ध कार्रवाई कर रहे हैं. "सोशल नेटवर्किंग वेबसाइट ट्विटर पर भी लोगों को सिद्धार्थ माल्या की प्रतिक्रिया बिल्कुल पसंद नहीं आ रही है.इस ख़बर पर कि माल्या को कानूनी नोटिस भेजा गया है, ट्विटर पर विद्युत लिखतीं हैं, “मुझे हैरानगी होती अगर सिड माल्या के ट्वीट पर कोई कार्रवाई नहीं होती.”तारा शंकर बासु लिखती हैं, “और अब सिद्धार्थ माल्या बताएंगे कि होने वाली पत्नी को कैसे व्यवहार करना चाहिए. कोई उन्हें चुप कराए. ”क्रिकेट लेखक और टीकाकार अयाज़ मेमन ने पूरे मामले पर चुटकी लेते हुए लिखा है, “सुना है सिद्धार्थ माल्या ‘मुझसे शादी करोगे’ के रिमेक में प्रमुख भूमिका निभा रहे हैं. सही में? ”उधर गिरफ़्तार किए गए खिलाड़ी पॉमबाश के बारे में मीडिया में कई तरह की ख़बरें आ रही हैं.समाचार एजेंसी पीटीआई के अनुसार पॉमबाश को ऑस्ट्रेलिया में साल 2009 में कानूनी सीमा से अधिक शराब पीकर गाड़ी चलाने के लिए गिरफ़्तार किया गया था.